**Muudatus nr 1**

09.08.2022 sõlmitud

üürilepingu nr KPJ-4/2022-83 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud *üürileandja*), mida esindab volikirja alusel haldusteenuste direktor Karel Aasrand

ja

**Päästeamet,** registrikood 70000585,asukoht Raua 2, Tallinn 10124 (edaspidi nimetatud *üürnik*), mida esindab peadirektori 25.04.2019 käskkirja nr 1.1-3.1/127 alusel peadirektori asetäitja Andreas Anvelt,

eraldi nimetatud *pool* ja koos *pooled,*

*võttes arvesse, et*

1. poolte vahel on 09.08.2022 sõlmitud üürileping nr KPJ-4/2022-83 (edaspidi nimetatud *leping*), mille kohaselt on üürnikul õigus kasutada **Tallinnas Ankru tn 12** asuvat üüripinda;
2. poolte vahel on 10.03.2023 sõlmitud lepingu lisa nr 6.1 „Parendustööde teostamise kokkulepe“ (edaspidi nimetatud *lisa nr 6.1*), mille kohaselt üürileandja teostab Tallinnas Ankru tn 12 asuval üüripinnal kokkulepitud mahus vajalikud pisiparendustööd;
3. valminud on lepingu lisa nr 6.1 alusel teostatud pisiparendustööd, mis on 17.11.2023 sõlmitud aktiga üürnikule üle antud ning selgunud on pisiparendustööde tegelik maksumus koos projektijuhtimistasuga kokku 2 611,87 (kaks tuhat kuussada üksteist koma kaheksakümmend seitse) eurot ilma käibemaksuta, mille alusel fikseeritakse kapitalikomponendi makse alates 01.01.2024;
4. üürileandja on 10.03.2023 saadetud kirjaga teavitanud üürnikku lepingu tingimuste muutmisest alates 01.01.2024;
5. üürnik on 02.11.2023 saadetud kirjaga avaldanud soovi üürileping seoses eelarvekärpega ning Lilleküla ja Kesklinna päästekomandode ümbermehitamise vajadusega alates 01.03.2024 ennetähtaegselt lõpetada, mistõttu lõpetatakse leping poolte kokkuleppel seisuga 29.02.2024,

lepivad kokku alljärgnevas (edaspidi nimetatud *kokkulepe*):

1. Pooled on erinevalt lepingu lisa nr 6.1 punktis 7.2.1 sätestatust kokku leppinud, et lepingu lisa nr 6.1 alusel teostatud parendustööde kapitalikomponendi, mis lisatakse üürile alates 01.01.2024, makse kuude arvuks arvestatakse 2 (kaks) kuud.
2. Muuta lepingu **lisa nr 3 „Üür ja kõrvalteenuste tasu“** ja asendada see **alates 01.01.2024** kokkuleppe lisaga.
3. **Lõpetada leping poolte kokkuleppel seisuga 29.02.2024** (st lepingu kehtivuse viimaseks päevaks loetakse 29.02.2024).
4. Üürnik kohustub vabastama pinna ja selle üürileandjale üleandmise - vastuvõtmise aktiga üle andma hiljemalt **29.02.2024.**
5. Üürnik kinnitab, et tal puuduvad lepingust ja käesolevast kokkuleppest tulenevalt üürileandja vastu mistahes pretensioonid ja nõuded ning ta ei esita selles osas pretensioone ega nõudeid ka tulevikus.
6. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
7. Kokkulepe allkirjastatakse digitaalselt.
8. Kokkulepe jõustub viimase digiallkirja andmise kuupäevast.

**Kokkuleppele lisatud lepingu lisa nr 3 „Üür ja kõrvalteenuste tasu“**

*(allkirjastatud digitaalselt) (allkirjastatud digitaalselt)*

Karel Aasrand Andreas Anvelt

haldusteenuste direktor peadirektori asetäitja

Riigi Kinnisvara AS Päästeamet